Translate the text from Welsh to English.



 
Dros y flwyddyn ddiwethaf, rydym wedi canolbwyntio ein holl ymdrechion ar gefnogi ein plant. Dyna pam rydym wedi sefydlu fframwaith i gefnogi ysgolion i fod yn llefydd diogel, sydd ar agor, ac sy’n sicrhau bod plant yn dal i ddysgu.


Mae ymateb y system addysg yn ystod y pandemig wedi bod yn neilltuol, a phawb wedi bod yn cydweithio tuag at yr un nod. Mewn ysgolion ledled y wlad, fe welwch ddulliau o ofalu am les ac iechyd meddwl dysgwyr sy’n cael eu gweithredu ar draws y sefydliad, dulliau arloesol o gynnal diddordeb dysgwyr, a phwyslais mwy ar ymwneud â rhieni sy’n allweddol wrth wella prosesau dysgu.


Er mwyn parhau i gefnogi ein plant a’n pobl ifanc nawr, mae’n rhaid inni barhau i gynllunio ar gyfer eu dyfodol, yn enwedig yn yr amgylchiadau anodd dros ben sy’n ein hwynebu. Mae paratoi ar gyfer diwygio’r cwricwlwm wedi rhoi Cymru mewn sefyllfa gryfach i ymateb i effeithiau’r pandemig, gan gydnabod pwysigrwydd hanfodol y pedwar diben i’r hyn sydd ei angen ar ein dysgwyr nawr yn fwy nag erioed. Rhaid inni gynnal y ffocws hwn ar adnewyddu a diwygio.


Heddiw rydym yn cyhoeddi *Y Daith i Gyflwyno’r Cwricwlwm* i roi cymorth clir a phenodol i ysgolion wrth roi’r cwricwlwm ar waith. Rydym wedi gweithio gydag ysgolion a phartneriaid, gan gynnwys Estyn a’r consortia rhanbarthol, i nodi disgwyliadau, blaenoriaethau a dulliau gweithredu cyffredin, clir i helpu ysgolion i baratoi ar gyfer y cyfnod cyflwyno.


Mae’r ddogfen yn adeiladu ar yr hyn a ddysgwyd yn sgil COVID\-19, paratoadau ysgolion ar gyfer cyflwyno’r cwricwlwm a’u profiadau hyd yma. Mae’n cynnwys:


* y blaenoriaethau ar gyfer cynllunio'r cwricwlwm, a hynny o ran yr ymateb i COVID\-19 a pharatoi ar gyfer diwygio
* y disgwyliadau cyffredin o ran y camau y dylai ysgolion eu cymryd i baratoi ar gyfer cyflwyno'r cwricwlwm, gan gynnwys pwysigrwydd cydweithio o fewn ac ar draws safleoedd
* crynodeb o'r gofynion cyfreithiol mewn perthynas â chyflwyno'r cwricwlwm
* crynodeb o'r cymorth ymarferol cenedlaethol y gall ysgolion ei ddisgwyl er mwyn cefnogi'r gwaith o baratoi ar gyfer y diwygio
* sut gall darparwyr sydd â dysgwyr blwyddyn 7 gadarnhau eu bwriad i ddechrau addysgu o dan Cwricwlwm i Gymru ym mis Medi 2022, os ydynt yn teimlo’n barod i wneud hynny
* canllawiau ar ddefnyddio cyllid a ddyrennir i ysgolion i gefnogi dysgu at ddibenion *Adnewyddu* a *Diwygio* fel ei gilydd.


I gefnogi ysgolion ymhellach, rwy’n falch o gael cyhoeddi lansiad y Rhwydwaith Cenedlaethol newydd. Bydd yn cael ei arwain gan ymarferwyr addysgu, ac yn agored i bob ysgol a lleoliad. Bydd yn dod ag athrawon o ysgolion o bob math, arbenigwyr ar y cwricwlwm ac ystod o randdeiliaid ynghyd i gydweithio er mwyn gwneud y mwyaf o’r cyfleoedd i ddiwygio.


Mae gwaith gwych eisoes yn cael ei wneud mewn ysgolion ledled Cymru, wrth i ymarferwyr gydweithio i gynllunio, datblygu a threialu dulliau newydd o addysgu a dysgu, gyda chefnogaeth consortia a gwasanaethau gwella ysgolion. Bydd y Rhwydwaith Cenedlaethol yn adeiladu ar y gwaith hwn, wrth inni symud tuag at y cyfnod gweithredu a thu hwnt.


Heddiw, mae gwasanaeth Ymchwil Gymdeithasol y Llywodraeth wedi cyhoeddi ei adroddiad interim ar yr arolwg o baratoadau ysgolion ar gyfer y cwricwlwm newydd. Mae’n dangos lefel gref o ymrwymiad i ddiwygio’r cwricwlwm ac o wybodaeth am y broses. Fodd bynnag, mae’r canlyniadau hefyd yn dweud wrthym bod yna feysydd lle mae angen mwy o gefnogaeth, cyfleoedd ac amser ar ysgolion a lleoliadau i wneud y gorau o Cwricwlwm i Gymru.


Mae hyn yn adlewyrchu fy nhrafodaethau gydag ysgolion ers dechrau ar fy swydd fel Gweinidog – mae ymarferwyr wedi’u cyffroi ynghylch potensial y cwricwlwm newydd ac wedi bod yn paratoi’n ddiwyd, ond mae angen cefnogaeth arnynt i wneud pethau’n iawn. Byddaf yn parhau i wrando a sicrhau bod y lefel iawn o gefnogaeth yn cael ei darparu.


Rwyf hefyd yn cyhoeddi diweddariad Medi 2021 ar *Adnewyddu a Diwygio* sy’n tynnu sylw at y cyllid ychwanegol rydym wedi’i ddyrannu ers mis Mehefin mewn ymateb i’r pandemig, a’n bwriadau ar gyfer y flwyddyn academaidd i ddod. Mae hyn yn cynnwys cefnogi system trochi dysgwyr yn y Gymraeg, cyllid ychwanegol ar gyfer lleoliadau i athrawon newydd gymhwyso, a chyllid ar gyfer adferiad y maes dysgu ac ar gyfer y system gymwysterau. Gallaf gadarnhau bod cyfanswm y dyraniad ar gyfer rhaglen Adnewyddu a Diwygio ar gyfer blwyddyn ariannol 2021\-22 erbyn hyn yn fwy na £160 miliwn – sy’n wariant uwch fesul dysgwr nag yn unrhyw ran arall o’r DU.


Mae Y Daith i Gyflwyno’r Cwricwlwm ar gael yma. Gall ysgolion ac ymarferwyr gael gwybod mwy am y Rhwydwaith Cenedlaethol a chofrestru ar gyfer digwyddiadau yma.


Mae diweddariad Medi 2021 ar Adewyddu a Diwygio ar gael yma.


Mae adroddiad Ymchwil Gymdeithasol y Llywodraeth ar yr arolwg o’r paratoadau ar gyfer diwygio’r cwricwlwm ar gael yma.







Translation:


 
Over the last year, we have channeled all our efforts into supporting our children. This is why we have put in place a framework to support schools to remain safe, open, and to keep children learning.


The response of the education system during the pandemic has been remarkable, with everyone pulling together in the right direction. In schools across the land you see in action a whole\-school approach to mental health and well\-being, innovation in engaging learners, and greater emphasis on parental engagement which is a key contributor to improving learning.


To continue supporting our children and young people in the present, we owe it to them to continue for planning for their future, especially in these most difficult of circumstances. Preparation for curriculum reform has put Wales in a stronger position to respond to the impacts of the pandemic, recognising that now more than ever, the central importance of the four purposes to what our learners need. We must continue this focus on renew and reform.


Today, we are publishing *The Journey to Curriculum Rollout* to provide schools with clear and focused support with curriculum implementation. We have worked with schools and partners, including Estyn and the regional consortia, to set out clear common expectations, priorities and approaches to help schools prepare for rollout.


The document builds on the learning from COVID\-19, schools’ preparation for curriculum rollout and their experiences to date. It includes:


* priorities for curriculum design for both the response to COVID\-19 and preparation for reform
* shared expectations for the steps schools should take to prepare for rollout of the curriculum, including the importance of collaboration within and across settings
* a summary of the legal requirements around curriculum rollout
* a summary of the national, practical help schools can expect to support their preparation for reform
* how providers with year 7 learners can confirm their intention to begin teaching under the Curriculum for Wales in September 2022, if they feel ready to do so
* guidance on using funding allocated to schools to support learning for both *Renew* and *Reform.*


To further support schools, I am pleased to be announcing the launch of the new National Network. This will be led by teaching practitioners, and open to all schools and settings. It will bring together teachers from across schools, curriculum experts and a range of stakeholders to work together to make the most of the opportunities of reform. 


Fantastic work is already being done in schools across Wales, as practitioners collaborate to design, develop and trial innovative new approaches to teaching and learning, supported by consortia and school improvement services. The National Network will build on this work, as we move towards implementation and beyond.


The Government Social Research service has today published its interim report on the survey of schools’ preparations for the new curriculum. It shows a strong level of commitment to and knowledge of curriculum reform. However, the results also tell us that there are areas where schools and settings need further support, space and time to make the best of Curriculum for Wales.


This reflects my discussions with schools since becoming Minister – practitioners are excited about the potential of the new curriculum and have been preparing diligently, but they need support to get it right. I will continue to listen and ensure the right level of support is provided.


I am also publishing *Renew and Reform: September 2021 update* highlighting the additional funding that we have allocated since June in response to the pandemic and our intentions for the coming academic year. This includes support for Welsh language immersion, additional funding for placements for newly qualified teachers, and funding for learning recovery and the delivery of qualifications. I can confirm that the total allocation for the Renew and Reform programme is now over £160 million for the 2021\-22 financial year – more spend per learner than anywhere in the UK.  


The Journey to Curriculum Rollout can be found here. Schools and practitioners can find out more information about the National Network and sign up for events here.


The Renew and Reform: September 2021 update can be found here.


The Government Social Research report from the survey on preparations for curriculum reform can be found here.